  Майя Бывальцева Чеберлыко творчество удысын азинсконъёссы понна Удмуртиысь 12 пиналъёс но егитъёс элькун кивалтэтлэсь «Наследники» но Геннадий Корепанов-Камский нимо премиоссэ басьтозы. Улосвыл кивалтэтлэн тӧроеныз Ярослав Семёновен кинюртэм косэмъёс тӧрлыкъёслэн нимлыко сайтазы поттэмын. Егитъёслэн чеберлыко творчествозы удысын бадӟым азинсконъёссы понна Геннадий Корепанов-Камский нимо премиен пусъемын: - Полина Белоусова – Крезьгуръя элькун колледжын куинетӥ курсын дышетскись, «Инструментальное исполнительство, музыкальная композиция и теория музыки» номинациын; - Юлия Чижова – Крезьгуръя элькун колледжын ньылетӥ курсын дышетскись, «Народный фольклор и вокальное исполнительство» номинациын. Премилэн быдӟалаез – 13 сюрс 750 манет Нылпиослэн чеберлыко творчествозы удысын «Наследники» премиез искусствоосъя нылпи школаосын дышетскисьёс басьтозы: - Максим Логинов - Ижкарысь искусствоосъя 9 номеро школаын куатетӥ классын дышетскись, «Фортепиано» ӧрын; - Лидия Рязанова – Воткаысь П. И. Чайковский нимо искусствоосъя 1 номеро школаын куатетӥ классын дышетскись, «Оркестровые духовые и ударные инструменты» ӧрын; - Елизавета Коновалова – Сапарулысь искусствоосъя 2 номеро школаын ньылетӥ классын дышетскись, «Оркестровые струнные инструменты» ӧрын; - Александр Батырев – Можгаысь искусствоосъя школаын сизьыметӥ классын дышетскись, «Народные инструменты» ӧрын; - Юлия Юшкова - Можгаысь искусствоосъя школаын куатетӥ классын дышетскись, «Хореографическое искусство» ӧрын; - Анастасия Луговая – Ижкарысь искусствоосъя 7 номеро школаын витетӥ классын дышетскись «Вокальное исполнительство» ӧрын; - Ксения Конькова – Балезиноысь искусствоосъя школаын ньылетӥ классын дышетскись, «Музыкальная композиция и теория музыки» ӧрын; - Марина Романова – Дэриысь искусствоосъя школаын куатетӥ классын дышетскись, «Изобразительное искусство» ӧрын; - Виктория Кулябина – Якшур-Бӧдьяысь искусствоосъя школаын ньылетӥ классын дышетскись, «Декоративно-прикладное искусство» ӧрын; - Жанна Стешенко – Ижкарысь искусствоосъя 12 номеро школаын тямысэтӥ классын дышетскись, «Музыкальный фольклор» ӧрын. «Наследники» премилэн быдӟалаез – 15 сюрс манет Тодэ вайытом, Удмуртиысь егитъёсты «Диалог культур» вожвылъяськонэ пыриськыны ӧтё.  Тегъёс: Лулчеберет Ижкар егитъёс Удмуртия искусство пиналъёс кивалтэт премия искусствоосъянылпишкола крезьгур ЯрославСемёнов  